**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 171/2005 Z. z. o hazardných hrách a o zmene a doplnení niektorých zákonov v znení zákona č. 659/2007 Z. z., zákona č. 70/2008 Z. z., zákona č. 478/2009 Z. z., zákona č. 479/2009 Z. z., zákona č. 84/2010 Z. z., zákona č. 374/2010 Z. z, zákona č. 514/2010 Z. z., zákona č. 227/2011 Z. z., zákona č. 228/2011 Z. z., zákona č. 547/2011 Z. z., zákona č. 286/2012 Z. z., zákona č. 439/2012 Z. z., zákona č. 135/2013 Z. z. a zákona č. 333/2014 Z. z. sa mení a dopĺňa takto:

V § 3 ods. 2 písm. e) vypúšťajú slová „alebo prevádzkované prostredníctvom telekomunikačných zariadení“.

V § 3 ods. 2 sa za písmeno e) vkladá nové písmeno f), ktoré znie:

„f) hazardné hry prevádzkované prostredníctvom telekomunikačných zariadení,“.

Doterajšie písmená f) až i) sa označujú ako písmená g) až j).

V § 35 ods. 2 znie:

„(2) Propagovanie hazardnej hry je dovolené, len ak na jej prevádzkovanie bola udelená alebo vydaná licencia podľa tohto zákona a je prevádzkovaná za podmienok ustanovených týmto zákonom, s výnimkou prípadov propagácie hazardnej hry uvedenej v § 3 ods. 2 písm. b), d) a e). Propagácia hazardnej hry uvedenej v § 3 ods. 2 písm. b), d) a e) je zakázaná“.

V § 35 sa za odsek 6 vkladajú nové odseky 7 až 9, ktoré znejú:

„(7) Hazardnej hry uvedenej v § 3 ods. 2 písm. b), d) a e) sa môže zúčastniť iba osoba, ktorá

1. sa preukáže prevádzkovateľovi hazardnej hry alebo jeho zamestnancovi preukazom totožnosti a podpíše vyhlásenie uvedené v prílohe,
2. nie je v čase na začiatku hazardnej hry evidovaná ako dlžník16a) na webovom sídle podľa osobitného predpisu16b),
3. nie je v čase na začiatku hazardnej hry evidovaná ako príjemca dávky16c) na webovom sídle podľa osobitného predpisu16d).

 (8) Prevádzkovateľ hazardnej hry uvedenej v § 3 ods. 2 písm. b), d) a e) je povinný prijať opatrenia, na základe ktorých umožní osobe zúčastniť sa ako hráč hazardnej hry až potom ako

a) overí jej totožnosť na základe preukazu totožnosti,

b) táto osoba podpíše v deň účasti na hazardnej hre v čase jej začiatku vyhlásenie uvedené v prílohe,

c) overí skutočnosť podľa odseku 7 písm. b) na základe informácií zverejnených podľa osobitného predpisu16b),

d) overí skutočnosť podľa odseku 7 písm. c) na základe informácií zverejnených podľa osobitného predpisu16d),

e) vydá osobe, ktorá sa zúčastňuje hazardnej hry ako hráč, kópiu vyhlásenia uvedeného v prílohe,

g) vydá osobe, ktorá sa zúčastňuje hazardnej hry ako hráč, potvrdenie obsahujúce údaje uvedené v odseku 9 písm. c).

(9) Prevádzkovateľ hazardnej hry uvedenej v § 3 ods. 2 písm. b), d) a e) eviduje dokumenty a údaje16e) o osobe, ktorá sa zúčastnila hazardnej hry, po dobu piatich rokov odo dňa dátumu účasti osoby na hazardnej hre v rozsahu

meno a priezvisko, dátum narodenia a adresa trvalého pobytu,

číslo preukazu totožnosti,

dátum účasti osoby na hazardnej hre vrátane času jej začiatku a výšku vkladu tejto osoby do hazardnej hry; časom začiatku hazardnej hry sa rozumie čas vstupu hráča do priestorov využívaných na prevádzkovanie hazardnej hry,

vyhlásenie osoby uvedené v prílohe,

dokumenty preukazujúce skutočnosti podľa odseku 8 písm. c) a d).

Doterajšie odseky 7 až 24 sa označujú ako odseky 10 až 27.

Poznámky pod čiarou k odkazom 16a až 16g znejú:

„16a) § 171 zákona č. 461/2003 Z. z. o sociálnom poistení v znení neskorších predpisov

16b) § 226 ods. 1 písm. r) zákona č. 461/2003 Z. z. v znení zákona č. .../2015 Z. z.

16c) § 9 ods. 3 písm. a) a § 10 zákona č. 417/2013 Z. z. o pomoci v hmotnej núdzi a o zmene a doplnení niektorých zákonov.

16d) § 26 ods. 2 zákona č. 417/2013 Z. z. v znení zákona č. .../2015 Z. z.

16e) § 10 ods. 2 zákona č. 122/2013 Z. z. o ochrane osobných údajov a o zmene a doplnení niektorých zákonov.“.

Za § 57a sa vkladá § 57b, ktorý znie:

„§ 57b

Ministerstvo vydá všeobecne záväzný právny predpis, ktorý ustanoví rozsah informácií prístupných pre prevádzkovateľa za účelom splnenia jeho povinnosti podľa § 35 ods. 8.“

Za § 58k sa vkladá § 56l, ktorý vrátene nadpisu znie:

**„58l Prechodné ustanovenie k úpravám**

**účinným od 1. januára 2016**

Ministerstvo vydá všeobecne záväzný právny predpis podľa § 57b do 31. decembra 2016.“.

Zákon sa dopĺňa prílohou, ktorá vrátane nadpisu znie:

 „**Príloha**

**k zákonu č. 171/2005 Z. z.**

**VYHLÁSENIE**

**O OBOZNÁMENÍ SA S RIZIKAMI HAZARDNÝCH HIER**

Dolu podpísaný/á,

meno a priezvisko: ............................................... dátum narodenia: ..........................

adresa trvalého pobytu: ........................................................................................................

Čestne vyhlasujem, že si uvedomujem, že v hazardnej hre mám menšiu šancu na výhru ako na prehru a do hazardnej hry vstupujem dobrovoľne, bez donútenia a s plným vedomím, že závislosť na hraní je psychologická porucha, ktorej neliečenie môže viesť u postihnutého k strate majetku, rozpadu rodinných a sociálnych vzťahov, chorobnému klamstvu a trestnej činnosti.

Som si vedomý čísla na bezplatnú linku pomoci, ktoré je 0800 800 900 a na ktorej odborníci na liečbu závislostí poskytujú pomoc pre závislých.

.........................................

 dátum a podpis osoby“.

**Čl. II**

Zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení zákona č. 183/2014 Z. z., zákona č. 308/2014 Z. z a zákona č. 140/2015 Z. z. sa dopĺňa takto:

V § 26 sa za odsek 1 vkladá nový odsek 2, ktorý znie:

„(2) Ústredie je povinné viesť súhrnnú evidenciu príjemcov vytvorenú na základe čiastkových evidencií jednotlivých úradov v rozsahu podľa odseku 3 písm. f), aktualizovať ju vždy k 20. dňu v kalendárnom mesiaci a uverejňovať na svojom webovom sídle aspoň tú časť evidencie, ktorá sa týka príjemcov dávok.“.

Doterajší odsek 2 sa označuje ako odsek 3.

**Čl. III**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z. a zákona č. 140/2015 Z. z. sa dopĺňa takto:

V § 226 sa odsek 1 dopĺňa písmenom r), ktoré znie:

„r) zverejňovať a aktualizovať vždy k 20. dňu v kalendárnom mesiaci na svojom webovom sídle zoznam osôb podľa § 171.“.

**Čl. IV**

Tento zákon nadobúda účinnosť 1. januára 2017, okrem ustanovení čl. I bodov 5 a 6, ktoré nadobúdajú účinnosť 1. januára 2016.